Taljan ta' 39 sena ġie arrestat f'San Pawl il-Baħar wara li kien imfittex mill-awtoritajiet Taljani b'rabta ma' organizzazzjoni kriminali ta' traffikar ta' droga fl-Italja. Fi stqarrija, il-Pulizija qalet li r-raġel ġie arrestat għall-ħabta tas-2am tat-Tlieta filgħodu, permezz ta' Mandat ta' Arrest Ewropew. Dan hekk kif il-pulizija ċċirkondaw l-appartament li kien qed jgħix fih. Ir-raġel, li skont il-midja Taljana, huwa Maximiliano Genova ilu mfittex għal xhur sħaħ b'rabta ma' traffikar tad-droga fi Sqallija. Huwa kien identifikat ukoll bħala l-kap ta' organizzazzjoni kriminali bbażata Sirakuża. Il-ħidma f'Malta saret fl-istess ħin li l-Pulizija Taljana kienet qed tarresta 31 persuna dwar traffikar tad-droga, li allegatament kien qiegħed iħalli qligħ ta' €25,000 kuljum. Skont il-midja Taljana, it-traffikar kien qed isir f'kumpless ta' housing soċjali. Maximiliano Genova qed jinżamm fil-Kwartieri Ġenerali tal-Pulizija għal aktar stħarriġ. Hu mistenni jitressaq il-Qorti għada l-Erbgħa. Involuti fl-investigazzjoni kien hemm is-Central Intelligence & Analysis li stabbilew li Genova jgħix Malta u t-Taqsima tar-Relazzjonijiet Internazzjonali li ċċirkondaw l-appartament fejn seħħ l-arrest. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . . .td_uid_3_603f48e560f13_rand.td-a-rec-img{text-align:left}.td_uid_3_603f48e560f13_rand.td-a-rec-img img{margin:0 auto 0 0}